Τηλεφωνικοί κωδικοί της Ελλάδας

Η τηλεφωνία στην Ελλάδα χρησιμοποιεί τηλεφωνικούς κωδικούς για να κατηγοριοποιήσει τους τηλεφωνικούς αριθμούς, η ρύθμιση των οποίων γίνεται με σχετική απόφαση της Εθνικής Επιτροπής Τηλεπικοινωνιών και Ταχυδρομείων (ΕΕΤΤ), που είναι ο ρυθμιστής της αγοράς τηλεπικοινωνιών στη χώρα. Η απόφαση αυτή καλείται Κανονισμός Διαχείρισης και Εκχώρησης των Αριθμοδοτικών Πόρων του Εθνικού Σχεδίου Αριθμοδότησης, και δημοσιεύεται στην Εφημερίδα της Κυβέρνησης. 

Το πρώτο ψηφίο αντιπροσωπεύει το είδος της υπηρεσίας, με το 1 να χρησιμοποιείται για σύντομους κωδικούς, το 2 για γεωγραφικούς, το 5 για σκοπούς ενδοδικτυακής δρομολόγησης και VPNs, το 6 για υπηρεσίες κινητής τηλεφωνίας, το 7 για προσωπικούς αριθμούς, το 8 για μη γεωγραφικούς αριθμούς, το 9 για αριθμούς πρόσθετης χρέωσης, ενώ το 3 και το 4 να είναι δεσμευμένα για μελλοντική χρήση.

Συγκεκριμένα, το μήκος των αριθμών του σχεδίου αριθμοδότησης ορίζεται ως ακολούθως:

 10 ψηφία για τους αριθμούς που ξεκινούν με τα ψηφία 2, 6, 8, 9 με εξαίρεση εκείνους της σειράς 807 το μήκος των οποίων είναι 7 ψηφία, 

 3, 4, 5 ή 6 ψηφία για εκείνους που ξεκινούν με το ψηφίο 1 και 

 5 ψηφία για εκείνους που ξεκινούν με τα ψηφία 54.

Σειρές αριθμών

Σύντομοι κωδικοί και κωδικοί επιλογής/προεπιλογής φορέα
Οι σειρές αριθμών με πρώτο ψηφίο το 1 αφορούν αποκλειστικά σύντομους κωδικούς και κωδικούς επιλογής/προεπιλογής φορέα. Οι σύντομοι κωδικοί αφορούν υπηρεσίες έκτακτης ανάγκης, υπηρεσίες που απορρέουν από την υποχρέωση παροχής καθολικής υπηρεσίας, υπηρεσίες πληροφοριών καταλόγου, υπηρεσίες ιδιαίτερης σπουδαιότητας για το κοινωνικό σύνολο, υπηρεσίες δικτύου που προσφέρονται από τους παρόχους δικτύων στους συνδρομητές τους, υπηρεσίες πρόσθετης χρέωσης και υπηρεσίες σύντομων μηνυμάτων (SMS).

Αριθμοί κλήσης έκτακτης ανάγκης

Όλοι οι πάροχοι δικτύου ηλεκτρονικών υπηρεσιών ή υπηρεσιών ηλεκτρονικών επικοινωνιών διασφαλίζουν τη δυνατότητα δωρεάν κλήσης των παραπάνω αριθμών.

Υπεραστικοί Αριθμοί Κλήσης
Γενικά, για τους τηλεφωνικούς κωδικούς κλήσης σταθερής τηλεφωνίας στην Ελλάδα, ισχύουν τα παρακάτω:
Η ελληνική επικράτεια είναι χωρισμένη σε οκτώ γεωγραφικές ζώνες, όπως φαίνεται στη διπλανή εικόνα και αναλύεται παρακάτω. Συνοπτικά:
 η Ζώνη 21 περιλαμβάνει τη Μητροπολιτική Περιοχή Αθηνών και Πειραιώς, τη Σαλαμίνα και ορισμένα περίχωρα της Αττικής (Παιανία, Σπάτα κ.α.),
 η Ζώνη 22 περιλαμβάνει την Περιφέρεια Στερεάς Ελλάδας, το υπόλοιπο της Περιφέρειας Αττικής και τα Νησιά του Αιγαίου,
 η Ζώνη 23 περιλαμβάνει την Περιφέρεια Κεντρικής Μακεδονίας και το μεγαλύτερο μέρος του Νομού Φλώρινας, εκτός από ορισμένα τμήματα της που ανήκουν τηλεφωνικά στη Ζώνη 24 (Φιλώτας και Βαρικό),
 η Ζώνη 24 περιλαμβάνει τις Περιφέρειες Θεσσαλίας και Δυτικής Μακεδονίας,
 η Ζώνη 25 περιλαμβάνει την Περιφέρεια Ανατολικής Μακεδονίας και Θράκης,
 η Ζώνη 26 περιλαμβάνει τις Περιφέρειες Δυτικής Ελλάδας, Ηπείρου και Ιονίων Νήσων, και μέρος του Νομού Φωκίδας (Ευπάλιο),
 η Ζώνη 27 περιλαμβάνει την Περιφέρεια Πελοποννήσου και τον Δήμο Κυθήρων, ενώ τέλος
 η Ζώνη 28 περιλαμβάνει την Περιφέρεια Κρήτης.

Από το 2002, όλοι οι κωδικοί σταθερής τηλεφωνίας ξεκινούν από 2 (πριν το 2002 ξεκινούσαν από 0 για αστικές και υπεραστικές κλήσεις, ενώ πριν το 2001, ο κωδικός απαιτούνταν μόνο για υπεραστικές κλήσεις).

Επίσης, από το 2001 -όταν ο εθνικός τηλεφωνικός αριθμός έγινε δεκαψήφιος- προστέθηκε στο τέλος του κωδικού ένα ακόμη ψηφίο (το 0 για τις ήδη υπάρχουσες γραμμές), το οποίο βασικά ανήκει στον συνδρομητικό αριθμό και όχι στον υπεραστικό κωδικό. Αυτό το ψηφίο μπορεί να αντικατασταθεί από το 1 ή το 2. Τέτοια τηλέφωνα θα συναντήσετε σε περιπτώσεις όπου το συγκεκριμένο σταθερό τηλέφωνο ανήκει σε ιδιόκτητο δίκτυο εναλλακτικού παρόχου σταθερής τηλεφωνίας. Επίσης, Κάποιες δημόσιες υπηρεσίες τα τελευταία χρόνια έχουν αποκτήσει τηλέφωνα όπου το 0 του κωδικού κλήσης της περιοχής έχει γίνει 3. Αυτή η αλλαγή εντάσσεται στο έργο ΣΥΖΕΥΞΙΣ του Υπουργείου Εσωτερικών, Δημόσιας Διοίκησης & Αποκέντρωσης. Επομένως θα συναντήσετε και τηλέφωνα Δημόσιων Υπηρεσιών με κωδικούς 213, 2313, 26513 αντί για τους κλασικούς κωδικούς 210, 2310, 26510. Και στις δύο παραπάνω περιπτώσεις παρόλο που αλλάζει το 0 το πρόθεμα του κωδικού κλήσης δηλώνει την ίδια περιοχή. Για παράδειγμα, σταθερά τηλέφωνα με κωδικό κλήσης 2310 ή 2311 ή 2313 αναφέρονται στην περιοχή της Θεσσαλονίκης.

Πριν, το 2001, όταν οι τηλεφωνικοί αριθμοί ήταν ανοικτοί και δεν απαιτούνταν πρόθεμα για αστικές κλήσεις, το πλήθος των ψηφίων του συνδρομητικού αριθμού εξαρτώταν από το μέγεθος του τηλεφωνικού κέντρου (δηλ. το μέγεθος της πόλης, που εξυπηρετούσε). Έτσι, ο συνδρομητικός τηλεφωνικός αριθμός στην Αθήνα ήταν επταψήφιος, στη Θεσσαλονίκη, στη Λάρισα, στην Καβάλα, στην Πάτρα, στην Τρίπολη ή στο Ηράκλειο εξαψήφιος, ενώ για τις υπόλοιπες πόλεις - περιοχές πενταψήφιος.

Επίσης, από το μέγεθος της πόλης εξαρτώταν και μέγεθος του υπεραστικού προθέματος, έτσι ώστε τα μεγάλα αστικά κέντρα -προς διευκόλυνση της πλειοψηφίας των υπεραστικών συνδρομητών- να έχουν σύντομα υπεραστικά προθέματα και έτσι κάθε εθνικός τηλεφωνικός αριθμός να έχει σταθερό πλήθος ψηφίων. Πράγματι, μια υπεραστική κλήση προς επταψήφιο αριθμό απαιτούσε διψήφιο πρόθεμα (για την Αθήνα το 01), μια υπεραστική κλήση προς εξαψήφιο αριθμό απαιτούσε τριψήφιο πρόθεμα (για τη Θεσσαλονίκη το 031, για τη Λάρισα το 041, την Καβάλα το 051, την Πάτρα το 061, την Τρίπολη το 071, και το Ηράκλειο το 081), ενώ μια υπεραστική κλήση προς πενταψήφιο αριθμό απαιτούσε τετραψήφιο πρόθεμα (π.χ. για τα Ιωάννινα είναι 0651). Να σημειωθεί ακόμη, πως το "1" ως τελευταίο ψηφίο του υπεραστικού κώδικα επιλέχθηκε σκόπιμα να δίνεται στα τηλεφωνικά κέντρα των μεγαλύτερων πόλεων ή κωμοπόλεων, έτσι ώστε -προς διευκόλυνση της πλειοψηφίας των υπεραστικών συνδρομητών- να συντομεύει ο χρόνος επιλογής του κωδικού (αφού το "1" αντιστοιχούσε σε έναν κτύπο μόνο, ενώ το "0" σε μια παλμοσειρά δέκα κτύπων) και άρα να διευκολύνεται η κίνηση στο τηλεφωνικό δίκτυο.

Με τα σημερινά δεδομένα, ο υπεραστικός κωδικός (ο οποίος πλέον ενοποιήθηκε με τον συνδρομητικό αριθμό) για την περιοχή της Αθήνας, του Πειραιά και των περιχώρων είναι διψήφιος (21), για τις έξι προαναφερθείσες μείζονες πόλεις της Ελλάδας είναι τριψήφιοι (π.χ. για τη Θεσσαλονίκη είναι 231) και για τις υπόλοιπες πόλεις - περιοχές είναι τετραψήφιοι (π.χ. για τα Ιωάννινα είναι 2651).

Ζώνη 21 – Περιοχή Πρωτεύουσας 
Ο κωδικός 21 (0-9) xx xxxxx - (το τέταρτο και πέμπτο ψηφίο αλλάζει ανά περιοχή) καλύπτει αποκλειστικά και μόνο τη μητροπολιτική περιοχή της Αθήνας, που περιλαμβάνει τις πόλεις των Αθηνών και του Πειραιώς καθώς και τα περίχωρα αυτών, όπως η Σαλαμίνα, η Ελευσίνα, η Μάνδρα, ο Ασπρόπυργος, οι Αχαρνές, η Παλλήνη, το Κορωπί, η Βάρη και ο Διεθνής Αερολιμένας Αθηνών «Ελευθέριος Βενιζέλος». Ο ακόλουθος πίνακας περιλαμβάνει ενδεικτικά τα προθέματα, που χρησιμοποιήθηκαν για τις επιμέρους περιοχές της Πρωτεύουσας.

Ζώνη 22 – Περιοχή Ανατολικής Στερεάς Ελλάδας και Νήσων

Ζώνη 23 – Περιοχή Κεντρικής Μακεδονίας 
Ο κωδικός 231 (0-9) x xxxxx - (το πέμπτο ψηφίο αλλάζει ανά περιοχή) καλύπτει αποκλειστικά και μόνο περιοχές της πόλης της Θεσσαλονίκης 
(Καλύπτει τις εξής περιοχές: Κέντρο Θεσσαλονίκης, Τριανδρία, Καλαμαριά, Συκιές, Άγιος Παύλος, Νεάπολη, Πεύκα, Σταυρούπολη, Νέα Ευκαρπία, Πολίχνη, Εύοσμος, Ελευθέριο - Κορδελιό, Αμπελόκηποι, Μενεμένη, Πανόραμα, Πυλαία, Χορτιάτης, Ασβεστοχώρι, Εξοχή, Σίνδος, Χαλάστρα, Θέρμη & Ωραιόκαστρο). Ο ακόλουθος πίνακας περιλαμβάνει ενδεικτικά τα προθέματα, που χρησιμοποιήθηκαν για τις επιμέρους περιοχές της μητροπολιτικής περιοχής της Θεσσαλονίκης.

Ζώνη 24 – Περιοχή Δυτικής Μακεδονίας & Θεσσαλίας

Ζώνη 25 – Περιοχή Ανατολικής Μακεδονίας & Θράκης

Ζώνη 26 – Περιοχή Δυτικής Ελλάδας, Ηπείρου & Ιονίων Νήσων

Ζώνη 27 – Περιοχή Πελοποννήσου

Ζώνη 28 – Περιοχή Κρήτης

Τηλέφωνα εξυπηρέτησης πολιτών

 110xx —
 111xx —
 110x, 111x —
 113xx up to 116xx —
 113x up to 118x —
 117xx —
 119 —
 140xx —
 151xx up to 156xx —
 159xx —
 186x up to 189x —
 190xx up to '''195xx

Τηλεφωνικοί κωδικοί για Υπηρεσίες

Αριθμοί κινητής τηλεφωνίας

Προσωπικοί αριθμοί 
Οι Προσωπικοί Αριθμοί (αριθμοί της σειράς 70) είναι τηλεφωνικά νούμερα που προορίζονται κυρίως για χρήση VoIP. Είναι δεκαψήφιοι όπως και οι υπόλοιπες σειρές σταθερών και κινητών, και διατίθενται από την ΕΕΤΤ σε τηλεπικοινωνιακούς παρόχους που με τη σειρά τους τους παρέχουν στους συνδρομητές τους.

Η έναρξη της λειτουργίας τους έγινε από την Εθνική Επιτροπή Τηλεπικοινωνιών και Ταχυδρομείων στην τελευταία έκδοση του Εθνικού Σχεδίου Αριθμοδότησης κατά τα πρότυπα των "personal numbers" του εξωτερικού.

Η σειρά 70 προορίζεται κυρίως για χρήση VoIP και επιτρέπει τη νομαδικότητα, τη δυνατότητα δηλαδή να παίρνεις μαζί σου το νούμερο σου όπου και αν βρίσκεσαι (κάτι που τυπικά δεν επιτρέπεται για γεωγραφικούς αριθμούς 211, 231 κλπ).

Επίσης οι αριθμοί της σειράς 70 έχουν αστική χρέωση από όλη την Ελλάδα, σαν τους μη γεωγραφικούς αριθμούς 801 που προορίζονται κυρίως για επιχειρήσεις.

Αριθμοί παροχής υπηρεσιών

Αριθμοί πρόσβασης σε υπηρεσίες δεδομένων

Αριθμοί υπηρεσιών πρόσθετης χρέωσης

Δείτε Επίσης
Αριθμοδότηση ΕΕΤΤ
Διεθνείς Αριθμοί Κλήσης Χωρών
OTE

Παραπομπές

Τηλεπικοινωνίες στην Ελλάδα
Κατάλογοι που αφορούν την Ελλάδα